Sokker: Trane en vreugdes in ronde een van die Wêreldbeker | Maroela Media
FIFA se Wêreldbeker-toernooi het op Donderdag (14 Junie) in Rusland afgeskop. Twee-en-dertig lande het gekwalifiseer om aan die toernooi deel te neem wat oor ŉ tydperk van vyf weke gespeel word. Daar is agt groepe (A-H) met vier spanne per groep wat sake tot en met 28 Junie in die groepfase sal uitspook.
Van die uitstaande uitslae sluit in dat Ysland (hulle het minder as 350 000 mense in die hele land) gelykop gespeel het teen een van die gunstelinge, Argentinië. Die gasheerland, Rusland, het ŉ droombegin gehad deur Saoedi-Arabië met 5-0 af te ransel. Daar was ook die lipaflek-lekker kragmeting tussen die twee buurlande Spanje en Portugal (3-3). Wie sal Cristiano Ronaldo se driekuns vir Portugal vergeet?
Die opskudding van die eerste ronde is natuurlik Duitsland se pakslae wat hulle op die lyf geloop het teen Mexiko. Duitsland, wat die huidige wêreldkampioen is, is met 1-0 deur Mexiko oorrompel.
Ná ronde een staan sake só in die agt groepe. Die twee boonste lande sal na afloop van die groepfase (drie wedstryde elk) deurdring na die uitspeelrondes.
1 Rusland 3
3 Egipte 0
4 Saoedi-Arabië 0
4 Marokko 0
1 Frankryk 3
2 Denemarke 3
3 Australië 0
1 Kroasië 3
2 Argentinië 1
3 Ysland 1
4 Nigerië 0
1 Serwië 3
2 Brasilië 1
3 Switserland 1
2 Swede 3
3 Duitsland 0
4 Republiek van Korea 0
1 België 3
3 Tunisië 0
2 Senegal 3
3 Pole 0
4 Colombia 0
Die tweede ronde sal Sondag 24 Junie afgehandel wees. Die uitspeelrondes begin op die 30ste Junie en die eindstryd sal op 15 Julie beslis word.